"SETSWANA PUO YA GAE MEPHATO 4-6 2.1.3 Melebo ya go ruta puo Melebo ya go ruta puo e ikaegile ka setlhangwa, e a lotaganya, e bile e lebile dikgato. Molebo o o ikaegileng ka setlhangwa le molebo wa go ruta puo ka mokgwa wa tlhaeletsano ka bobedi e ikaegile ka tiriso le tlhagiso e e tswelelang ya ditlhangwa. Molebo wa go ruta puo o o ikaegileng ka setlhangwa o utolola ka moo ditlhangwa di dirang ka teng. Maitlhomo a molebo wa go ruta puo o o ikaegileng ka setlhangwa o kgontsha barutwana go nna le bokgoni, ba itshepe le go nna babuisi ba ba buisang ka tsenelelo, bakwadi le balebeledi ba ditlhangwa. E akaretsa go reetsa, go buisa, go lebelela le go sekaseka ditlhangwa gore go tlhaloganyesege gore di tlhagisitswe jang le gore tlhotlheletso ya tsona ke efe. Ka tirisano e e botlhokwa e, barutwana ba godisa bokgoni jwa bona jwa go tlhatlhoba ditlhangwa. Molebo o o ikaegileng ka setlhangwa, gape o akaretsa go tlhagisa mefuta e e farologaneng ya ditlhangwa mo maitlhomong le mo baamogeding ba ba rileng. Molebo o, o sedimosediwa ke go tlhaloganya gore ditlhangwa di bopiwa jang. Molebo wa go ruta puo ka mokgwa wa tlhaeletsano o tshitsinya gore morutwana o tshwanetse go nna le maitemogelo a magolo mo puong e e ikaeletsweng le ditšhono di le dintsi tsa go ikatisa kgotsa go tlhagisa puo ka go tlhaeletsana le ba bangwe kgotsa ba diragatsa ka maitlhomo a a rileng fa a ithuta puo. Go ithuta puo go tshwanetse ga isiwa kwa phaposiborutelong kwa dikgono tsa go ithuta puo ka go buisa/go lebelela le go kwala/tlhagisa di ithutiwang ka go newa ditšhono tse dintsi tsa go buisa le go kwala teng. Go ruta puo go diragala ka mokgwa wa tomagano/tsenyeletso, morutabana a bontsha tiragatso e e siameng, barutwana ba ithuta dikgono tse di maleba mo ditlhopheng pele ba dirisa dikgono ka bobona. Popego ya thuto nngwe le nngwe e tshwanetse go nna e e akaretsang barutwana botlhe pele ba ithuta mo ditlhopheng le go dirisa dikgono tse dišwa ka nosi. Mareo a a dirisiwang ke Go reetsa le Go bua, Puisokopanelo le Go kwala, Puisokaelo ka ditlhopha le puiso/kwala ka nosi . 2.2 KABO YA NAKO MO KHARIKHULAMONG YA PUO YA GAE Nako ya go ruta Puo ya Gae ke diura di le 6 ka beke. Diteng tsa puo yotlhe di rutwe mo tshekong ya dibeke di le pedi (diura di le 12). Lenanenako le tshwanetse go neela dipakathuto di le pedi tse di tsweletseng ka beke. Mo tshekong ya dibeke di le pedi, kabo e e latelang ya nako ya dikgono tsa puo tse di farologaneng e a tshitsinngwa. Dikgono Kabo ya nako mo tshekong ya dibeke di le pedi (Diura) Mophato 4 Mophato 5 Mophato 6 *Go reetsa le Go bua (Tiro ya Diura di le 2 molomo) *Go buisa le Go lebelela Diura di le 5 *Go kwala le Go tlhagisa Diura di le 4 Dipopego tsa puo le melawana Ura e le 1 *Dipopego tsa puo le melawana le tiriso ya tsona di lotagantswe/tsenyeleditswe mo nakong e e abetsweng dikgono tse nne tsa puo. Go na le nako gape e e abetsweng thuto e e tlhomameng. Dikgono tsa go akanya le go neela mabaka di tsenyeleditswe/ akareditswe mo dikgonong le ditogamaano tse di tlhokegang mo Go reetseng le Go lebelela, le Go kwala le Go tlhagisa. PPKT 13"